Alles see oli, kui Vahur Kersna saate „Nähtus nimega Evelin” lõpukaadritesse ilmunud paljas tagumik kaunistas pea kõiki kohalikke meediaväljaandeid ja näis, et terve Eesti tülitseb selle üle, kas rahvusringhäälingul on sünnis näidata alasti naisekeha üht poolt. „Alasti keha ei tohiks olla mingisugune tabu 21. sajandi vabas Eestis,” kaitses Kersna toona oma otsust. Kõlab tänapäevaselt, ent kas meie mõtlemine on moodsale ajale järele jõudnud?